title: Vykonávacie nariadenie Komisie (EÚ) 2018/1864 z 28. novembra 2018 o zatriedení určitého tovaru do kombinovanej nomenklatúry

text:
                  29.11.2018

                  SK

                  Úradný vestník Európskej únie

                  L 304/3

         VYKONÁVACIE NARIADENIE KOMISIE (EÚ) 2018/1864
         z 28. novembra 2018
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                     (2)

                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                     (3)

                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                     (4)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.

            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA

                        Opis tovaru

                        Zatriedenie (číselný znak KN)

                        Odôvodnenie

                        (1)

                        (2)

                        (3)

                        Výrobok sa skladá z týchto zložiek (v hmotnostných %):

                        1517 90 99

                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 1517 , 1517 90  a 1517 90 99 .
                        Výrobok nemožno zatriediť do položky 1504  ako rybí olej z dôvodu jeho zmiešania so slnečnicovým olejom, keďže znenie položky neumožňuje zmesi živočíšnych a rastlinných olejov.
                        Jedlé zmesi živočíšnych a rastlinných olejov sa majú zatriediť do položky 1517  (pozri aj vysvetlivky k harmonizovanému systému k položke 1517 , prvý odsek bod 3).
                        Výrobok sa preto má zatriediť pod číselný znak KN 1517 90 99  ako jedlá zmes živočíšnych a rastlinných olejov.

                                    —

                                    rybí olej

                        99,7307,

                                    —

                                    tokoferoly

                        0,1885,

                                    —

                                    slnečnicový olej

                        0,0808.

                        Rybí olej je zmesou olejov vyrobených z týchto čeľadí rýb: Engraulidae, Osmeridae, Carangidae, Clupeidae, Salmonidae a Scombridae. Rybí olej nie je olejom z pečene rýb.
                        Tokoferoly sa zámerne pridávajú do rybieho oleja na zabránenie oxidácii lipidov. Slnečnicový olej funguje ako nosič a objemové činidlo pre tokoferoly pred ich zmiešaním s rybím olejom. Slnečnicový olej okrem toho zabezpečuje, aby sa tokoferoly v rybom oleji počas miešania dôkladne rozpustili.
                        Výrobok sa predkladá voľne ložený, na použitie pri výrobe mäkkých želatínových kapsúl.


title: Vykonávacie nariadenie Komisie (EÚ) 2018/1866 z 28. novembra 2018, ktorým sa mení nariadenie (ES) č. 474/2006, pokiaľ ide o zoznam leteckých dopravcov, ktorí podliehajú zákazu vykonávania leteckej dopravy alebo prevádzkovým obmedzeniam v rámci Únie (Text s významom pre EHP)

text:
                  29.11.2018

                  SK

                  Úradný vestník Európskej únie

                  L 304/10

         VYKONÁVACIE NARIADENIE KOMISIE (EÚ) 2018/1866
         z 28. novembra 2018,
         ktorým sa mení nariadenie (ES) č. 474/2006, pokiaľ ide o zoznam leteckých dopravcov, ktorí podliehajú zákazu vykonávania leteckej dopravy alebo prevádzkovým obmedzeniam v rámci Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 2111/2005 zo 14. decembra 2005 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, a o informovaní cestujúcich v leteckej doprave o totožnosti prevádzkujúceho leteckého dopravcu, ktorým sa zrušuje článok 9 smernice 2004/36/ES (1), a najmä na jeho článok 4 ods. 2,
         keďže:

                     (1)

                     Nariadením Komisie (ES) č. 474/2006 (2) sa vytvára zoznam leteckých dopravcov, ktorí podliehajú zákazu vykonávania leteckej dopravy v rámci Únie.

                     (2)

                     Podľa článku 4 ods. 3 nariadenia (ES) č. 2111/2005 (3) niektoré členské štáty a Agentúra Európskej únie pre bezpečnosť letectva (ďalej len „EASA“) oznámili Komisii informácie, ktoré sú dôležité v súvislosti s aktualizáciou uvedeného zoznamu. Dôležité informácie poskytli aj tretie krajiny a medzinárodné organizácie. Na základe uvedených informácií by sa zoznam mal aktualizovať.

                     (3)

                     Komisia informovala všetkých dotknutých leteckých dopravcov, a to buď priamo, alebo prostredníctvom orgánov, ktoré zodpovedajú za regulačný dohľad nad týmito dopravcami, o základných skutočnostiach a okolnostiach, ktoré budú podkladom pre rozhodnutie o uložení zákazu vykonávania leteckej dopravy v rámci Únie alebo o úprave podmienok zákazu vykonávania leteckej dopravy uloženého leteckému dopravcovi, ktorý je zaradený do zoznamov v prílohách A a B k nariadeniu (ES) č. 474/2006.

                     (4)

                     Komisia umožnila dotknutým leteckým dopravcom nahliadnuť do dokumentov poskytnutých členskými štátmi, predložiť písomné pripomienky a predniesť ústne stanovisko Komisii a výboru zriadenému nariadením (ES) č. 2111/2005 (ďalej len „Výbor pre leteckú bezpečnosť“).

                     (5)

                     Komisia informovala Výbor pre leteckú bezpečnosť o prebiehajúcich spoločných konzultáciách v rámci nariadenia (ES) č. 2111/2005 a nariadenia Komisie (ES) č. 473/2006 (4) s príslušnými orgánmi a leteckými dopravcami z Angoly, Bieloruska, Beninu, Gambie, Indonézie, Mauritánie, Mexika, Moldavska, Nepálu, Ruska, Thajska, Venezuely a Zambie. Komisia informovala Výbor pre leteckú bezpečnosť aj o stave bezpečnosti letectva v Afganistane, Gabone, Kazachstane, Líbyi a Mozambiku.

                     (6)

                     EASA takisto informovala Komisiu a Výbor pre leteckú bezpečnosť o výsledkoch analýzy inšpekcií na odbavovacej ploche vykonaných v rámci programu hodnotenia bezpečnosti zahraničných lietadiel (SAFA) v súlade s nariadením Komisie (EÚ) č. 965/2012 (5).

                     (7)

                     EASA ďalej informovala Komisiu a Výbor pre leteckú bezpečnosť o projektoch technickej pomoci realizovaných v tretích krajinách, ktoré podliehajú zákazu vykonávania leteckej dopravy podľa nariadenia (ES) č. 474/2006. EASA poskytla informácie o plánoch a žiadostiach o ďalšiu technickú pomoc a spoluprácu v záujme zlepšenia administratívnej a technickej spôsobilosti úradov civilného letectva v tretích krajinách s cieľom pomôcť vyriešiť nesúlad s platnými medzinárodnými bezpečnostnými normami v oblasti civilného letectva. Členské štáty boli vyzvané, aby na tieto žiadosti reagovali bilaterálne v spolupráci s Komisiou a EASA. V tejto súvislosti Komisia opätovne zdôraznila, aké užitočné je poskytovať medzinárodnej leteckej komunite informácie o technickej pomoci, ktorú Únia a jej členské štáty poskytujú tretím krajinám v záujme zlepšenia bezpečnosti letectva na celom svete, a to najmä prostredníctvom databázy Bezpečnostnej kooperatívnej asistenčnej siete (Safety Collaborative Assistance Network, SCAN) Medzinárodnej organizácie civilného letectva (ICAO).

                     (8)

                     Eurocontrol poskytol Komisii a Výboru pre leteckú bezpečnosť aktualizované informácie o stave výstražných funkcií SAFA a prevádzkovateľov z tretích krajín (ďalej len TCO), ako aj aktuálne štatistiky výstražných správ o leteckých dopravcoch, ktorí podliehajú zákazu vykonávania leteckej dopravy.

            Leteckí dopravcovia Únie

                     (9)

                     V nadväznosti na analýzu agentúry EASA týkajúcu sa informácií z inšpekcií na odbavovacej ploche, ktoré sa uskutočnili v lietadlách leteckých dopravcov Únie, a informácií z normalizačných inšpekcií, ktoré vykonala agentúra EASA, ako aj z osobitných inšpekcií a auditov, ktoré vykonali národné letecké úrady, niektoré členské štáty prijali určité opatrenia na presadzovanie a informovali o nich Komisiu a Výbor pre leteckú bezpečnosť. Bulharsko a Malta informovali Komisiu a Výbor pre leteckú bezpečnosť o opatreniach, ktoré prijali v súvislosti s leteckými dopravcami s osvedčením získaným v Bulharsku, resp. na Malte.

                     (10)

                     Členské štáty opakovane zdôraznili, že sú pripravené vykonať to, čo bude potrebné, ak by z akýchkoľvek relevantných bezpečnostných informácií vyplynulo, že môžu hroziť bezprostredné bezpečnostné riziká v dôsledku nedodržiavania príslušných bezpečnostných noriem zo strany leteckých dopravcov Únie.

            Leteckí dopravcovia z Angoly

                     (11)

                     Listom z 30. apríla 2018 Komisia požiadala príslušný orgán Angoly Instituto Nacional da Aviação Civil (INAVIC) o zoznam dokumentov a opatrení, ktoré treba dokončiť.

                     (12)

                     INAVIC včas poskytol všetky požadované dokumenty. EASA analyzovala dokumentáciu poskytnutú orgánom INAVIC a dospela k záveru, že je zrozumiteľná a dobre štruktúrovaná. Kópie osvedčení leteckého prevádzkovateľa (AOC) a prevádzkových špecifikácií, ktoré poskytol INAVIC, boli takisto v súlade s formátom ICAO. INAVIC poskytol dobrý prehľad následných opatrení v súvislosti so zisteniami, ktoré vyplynuli z dohľadu nad bezpečnosťou angolských leteckých dopravcov v oblasti letovej prevádzky (OPS) a letovej spôsobilosti (AIR).

                     (13)

                     Postupy a predpisy INAVIC boli od roku 2015 aktualizované, a to najmä v oblastiach AIR, OPS a leteckého lekárstva. INAVIC navyše v súlade s príslušnými medzinárodnými bezpečnostnými normami aktívne poskytuje organizácii ICAO aktuálne informácie o svojom pláne nápravných opatrení (CAP).

                     (14)

                     V záujme podrobnejšieho a na dôkazoch založeného pochopenia činností dohľadu v Angole Komisia požiadala INAVIC o predloženie správ z inšpekcií alebo auditov na účely predĺženia platnosti AOC vrátane podrobného opisu zistení a uplatnených následných opatrení v prípade leteckých dopravcov Sonair, Air Jet a Heli Malongo.

                     (15)

                     Uvedené správy boli zaslané agentúre EASA, ktorá dospela k záveru, že v nich uvedené údaje sú relevantné a vecne kvalitné. Správy takisto preukázali, že príslušní leteckí dopravcovia vykonali primerané nápravné opatrenia na základe zistení INAVIC.

                     (16)

                     INAVIC informoval Komisiu o udelení osvedčenia dvom novým leteckým dopravcom – Bestflya Aircraft Management a SJL. INAVIC takisto informoval Komisiu, že siedmi leteckí dopravcovia, menovite Air Nave, Air26, Angola Air Services, Diexim, Fly540, Gira Globo a Mavewa, už nie sú držiteľmi platného AOC.

                     (17)

                     Na základe v súčasnosti dostupných informácií Komisia dospela k záveru, že INAVIC dosiahol pokrok, pokiaľ ide o vykonávanie medzinárodných bezpečnostných noriem. Skôr než však bude možné prijať rozhodnutie o zrušení zákazu vykonávania leteckej dopravy leteckými dopravcami z Angoly, tento pokrok sa musí overiť počas hodnotiacej návštevy Únie v priestoroch INAVIC a vybraných angolských leteckých dopravcov.

                     (18)

                     V súlade so spoločnými kritériami stanovenými v prílohe k nariadeniu (ES) č. 2111/2005 preto Komisia usudzuje, že zoznam leteckých dopravcov, ktorí podliehajú zákazu vykonávania leteckej dopravy v rámci Únie, by sa mal v tomto štádiu zmeniť a mal by obsahovať nových leteckých dopravcov Bestflya Aircraft Management a SJL. Leteckí dopravcovia Air Nave, Air26, Angola Air Services, Diexim, Fly540, Gira Globo a Mavewa by mali byť vyňatí z prílohy A k nariadeniu (ES) č. 474/2006, keďže už nemajú platné AOC.

            Leteckí dopravcovia z Bieloruska

                     (19)

                     V súvislosti s bezpečnostnými nedostatkami, ktoré zistila EASA v rámci postupu udeľovania oprávnenia TCO, Komisia začala 17. septembra 2018 konzultácie s bieloruským úradom letectva (AD-BLR) podľa článku 3 ods. 2 nariadenia (ES) č. 473/2006.

                     (20)

                     Komisia, EASA a zástupcovia AD-BLR zorganizovali 8. novembra 2018 technické stretnutie. Komisia na tomto stretnutí zdôraznila, aké dôležité je, aby bola správne a pravidelne informovaná o jeho činnosti v oblasti dohľadu nad bezpečnosťou. AD-BLR načrtol nápravné opatrenia prijaté na riešenie bezpečnostných nedostatkov, ktoré zistila EASA v rámci postupu udeľovania oprávnenia TCO a monitorovacích činností. Hoci tieto informácie boli vyžiadané už v čase otvorenia konzultácií, AD-BLR neposkytol dostatočné informácie o plánovaní a výsledkoch činností dohľadu. Pokiaľ ide o ťažkosti, s ktorými sa stretli niektorí žiadatelia o osvedčenie v Bielorusku v rámci postupu udeľovania oprávnenia TCO – najmä pre bezpečnostné nedostatky, Komisia opäť zdôraznila, aké dôležité je, aby AD-BLR pri výkone svojich bezpečnostných funkcií dodržiaval príslušné medzinárodné bezpečnostné normy.

                     (21)

                     Vzhľadom na existujúce bezpečnostné nedostatky Komisia pozvala AD-BLR na vypočutie v súlade s článkom 7 nariadenia (ES) č. 2111/2005, ktoré sa konalo 13. novembra 2018. AD-BLR na tomto vypočutí poskytol Komisii a Výboru pre leteckú bezpečnosť všeobecné informácie o sektore letectva v Bielorusku, personálnom zabezpečení činností dohľadu a spôsobe vyšetrovania nehôd v Bielorusku. AD-BLR zároveň informoval o stave dohľadu nad bezpečnosťou v Bielorusku s odkazom na príslušné kľúčové prvky organizácie ICAO. AD-BLR zopakoval výzvu na úzku spoluprácu s EÚ a informoval o začiatku vykonávania niektorých nariadení EÚ – najmä tých, ktoré sa týkajú oblasti letovej spôsobilosti a prevádzky. Úrad AD-BLR v presvedčení, že jeho činnosti sa vykonávajú v plnom súlade s medzinárodnými bezpečnostnými normami, vyzval EÚ na hodnotiacu návštevu s cieľom lepšie pochopiť bieloruský systém dohľadu nad bezpečnosťou.

                     (22)

                     Komisia zastáva názor, že nedostatočná informačná dokumentácia a komplikovaná výmena informácií od začatia oficiálnych konzultácií sťažuje posudzovanie toho, ako si AD-BLR plní svoje záväzky. Komisia preto považuje za potrebné vykonať pred ďalším zasadnutím Výboru pre leteckú bezpečnosť hodnotiacu návštevu Únie na mieste.

                     (23)

                     Komisia sa okrem toho nazdáva, že výsledky inšpekcií SAFA prevádzkovateľa BELAVIA (jediného prevádzkovateľa pravidelných osobných liniek s osvedčením v Bielorusku) na odbavovacej ploche momentálne pri tomto leteckom dopravcovi nevzbudzujú osobitné obavy z hľadiska bezpečnosti. Pokiaľ ide o nákladných leteckých dopravcov, opatrenia na presadzovanie už EASA prijala voči spoločnostiam JSC Aircompany Grodno a Transaviaexport Airlines.

                     (24)

                     Hoci je jasné, že jednotlivé identifikované nedostatky bude treba napraviť, ich povaha zatiaľ nevyžaduje zaradenie leteckých dopravcov z Bieloruska do prílohy A k nariadeniu (ES) č. 474/2006.

                     (25)

                     Podľa momentálne dostupných informácií v súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu bieloruských leteckých dopravcov, ktorí podliehajú zákazu vykonávania leteckej dopravy v rámci Únie.

                     (26)

                     Členské štáty by mali naďalej overovať, či Bielorusko skutočne dodržiava príslušné bezpečnostné normy, a to prioritným vykonávaním inšpekcií na odbavovacej ploche podľa nariadenia (EÚ) č. 965/2012 v prípade leteckých dopravcov, ktorí získali osvedčenie v Bielorusku.

                     (27)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania medzinárodných bezpečnostných noriem hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Beninu

                     (28)

                     Komisia v máji 2017 vyňala všetkých leteckých dopravcov spadajúcich pod Beninskú republiku z prílohy A k nariadeniu (ES) č. 474/2006 (6).

                     (29)

                     Komisia listom zo 14. septembra 2018 požiadala beninský orgán Agence Nationale de l'Aviation Civile du Bénin (ANAC Bénin), aby poskytol zoznam dokumentov o svojej štruktúre, systéme dohľadu a činnostiach vrátane zoznamu držiteľov AOC a registrovaných lietadiel, ako aj o prijatých opatreniach na presadzovanie.

                     (30)

                     ANAC Bénin 15. októbra 2018 poskytol požadované informácie vrátane podrobností o jeho internej organizácii, kvalifikácii pracovníkov, politike odbornej prípravy, procese dohľadu, systéme podávania správ o udalostiach a procese vystavovania a validácie licencií.

                     (31)

                     Z predložených dokumentov zároveň vyplýva, že ANAC Bénin vystavil osvedčenie dvom leteckým dopravcom – Air Taxi Bénin a ASAB.

                     (32)

                     Komisia orgán ANAC Bénin vyzýva, aby pravidelne poskytoval správy o priebežných zlepšeniach v uplatňovaní medzinárodných bezpečnostných noriem, ako aj o prípadných nových súvisiacich informáciách, najmä o udeľovaní osvedčení novým leteckým dopravcom.

                     (33)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu beninských leteckých dopravcov, ktorí podliehajú zákazu vykonávania leteckej dopravy v rámci Únie.

            Leteckí dopravcovia z Gambie

                     (34)

                     Leteckí dopravcovia z Gambie neboli ešte nikdy zaradení do prílohy A k nariadeniu (ES) č. 474/2006. Komisia listom z 24. augusta 2018 požiadala gambijský úrad civilného letectva (CAAG), aby poskytol dokumentáciu o svojej štruktúre, systéme a činnostiach dohľadu vrátane zoznamu držiteľov AOC a registrovaných lietadiel, ako aj o prijatých opatreniach presadzovania. CAAG poskytol požadované informácie 28. septembra 2018.

                     (35)

                     CAAG informoval Komisiu, že v tom čase v krajine neboli evidovaní žiadni držitelia AOC a že v registri lietadiel je 18 lietadiel. Niekoľko týchto lietadiel je uskladnených a ostatné už nie sú prevádzkyschopné.

                     (36)

                     Pokiaľ ide o leteckého dopravcu Sonnig International Private Jets Gambia – SIPJ(G), CAAG potvrdil, že od augusta 2017 nie je držiteľom platného gambijského AOC.

                     (37)

                     CAAG tým istým listom zároveň informoval, že organizácia ICAO vykonala v dňoch 16. – 26. júla 2018 audit dohľadu nad bezpečnosťou na mieste v rámci programu ICAO USOAP-CMA. Úrad CAAG sa zaviazal poskytnúť Komisii správu z auditu, keď bude k dispozícii. Výsledky predchádzajúcich auditov z roku 2005 vykazujú mieru celkového účinného vykonávania na úrovni 78,46 %.

                     (38)

                     Na základe uvedených informácií sa Komisia domnieva, že v súčasnosti neexistujú náznaky, že by CAAG nebol schopný plniť svoje medzinárodné záväzky v oblasti dohľadu nad bezpečnosťou.

                     (39)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu gambijských leteckých dopravcov, ktorí podliehajú zákazu vykonávania leteckej dopravy v rámci Únie.

            Leteckí dopravcovia z Indonézie

                     (40)

                     Všetci leteckí dopravcovia z Indonézie boli vyňatí z prílohy A k nariadeniu (ES) č. 474/2006 v júni 2018 (7). V záujme ďalšieho monitorovania dohľadu nad bezpečnosťou v Indonézii Komisia a indonézske generálne riaditeľstvo civilného letectva (indonézske DGCA) pokračovali v konzultáciách podľa článku 3 ods. 2 nariadenia (ES) č. 473/2006. Komisia sleduje pokrok indonézskeho DGCA pri zosúlaďovaní systému dohľadu nad bezpečnosťou letectva v Indonézii s medzinárodnými bezpečnostnými normami. V tejto súvislosti indonézske DGCA poskytlo Komisii listom z 26. septembra 2018 ďalšie informácie a aktualizáciu stavu činností dohľadu nad bezpečnosťou indonézskeho letectva v období od mája 2018 do augusta 2018 a o dohodnutom pláne CAP.

                     (41)

                     Tieto informácie zahŕňali zoznam leteckých dopravcov s osvedčením získaným v Indonézii, registrovaných lietadiel a činností dohľadu nad bezpečnosťou, zoznam opatrení na presadzovanie prijatých indonézskym DGCA, aktualizovaný stav plánov CAP ako výsledok hodnotiacej návštevy Únie na mieste v marci 2018, ako aj aktuálne informácie o vykonávaní akčného plánu výkonnostnej navigácie (PBN) a o technickej pomoci poskytovanej indonézskemu DGCA.

                     (42)

                     Pokiaľ ide o zoznam leteckých dopravcov, lietadlá a činnosti dohľadu nad bezpečnosťou, v danom období indonézske DGCA vydalo jedno nové osvedčenie AOC – časť 121 a dve nové osvedčenia AOC – časť 135.

                     (43)

                     Pokiaľ ide o prijaté opatrenia na presadzovanie, indonézske DGCA pozastavilo platnosť dvoch AOC (jedno na časť 121 a jedno na časť 135), zrušilo jedno osvedčenie o validácii a uplatilo jednu administratívnu sankciu voči držiteľovi AOC – časť 135. Okrem toho indonézske DGCA prijalo prvé kroky na posilnenie dohľadu nad zdravotníckymi aspektmi udeľovania licencií v nadväznosti na problémy identifikované pri hodnotiacej návšteve EÚ v marci 2018, keďže pozastavilo činnosť dvoch akreditovaných držiteľov licencie poverených lekárov.

                     (44)

                     Zohľadnilo sa aj odporúčanie k implementácii PBN. Očakáva sa, že indonézske DGCA prioritne do konca roka 2018 zavedie postupy PBN na 23 z 25 medzinárodných letísk. Zavádzanie PBN na domácich a odľahlých letiskách napreduje, nie však rovnakým tempom.

                     (45)

                     Indonézske DGCA zároveň informovalo Komisiu o stave nápravných opatrení v nadväznosti na koordinovanú validačnú misiu ICAO, ktorá prebehla v roku 2017. Organizácia ICAO 25. júla 2018 preskúmala CAP v oblasti letovej spôsobilosti. ICAO úplne alebo čiastočne prijala všetky nápravné opatrenia.

                     (46)

                     V nadväznosti na tragickú nehodu letu Lion Air JT610 z 29. októbra 2018 indonézske DGCA kontaktovalo Komisiu do 24 hodín a naďalej poskytuje informácie vrátane informácií o preventívnych opatreniach prijatých v nadväznosti na túto nehodu vo vzťahu k prevádzkovateľom, ktorých flotila zahŕňa lietadlá rovnakého typu (1 lietadlo prevádzkované spoločnosťou Garuda a 10 prevádzkovaných spoločnosťou Lion Air).

                     (47)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu indonézskych leteckých dopravcov, ktorí podliehajú zákazu vykonávania leteckej dopravy v rámci Únie.

                     (48)

                     Členské štáty by mali naďalej overovať, či Indonézia skutočne dodržiava príslušné medzinárodné bezpečnostné normy, a to prioritným vykonávaním inšpekcií na odbavovacej ploche podľa nariadenia (EÚ) č. 965/2012 v prípade leteckých dopravcov, ktorí získali osvedčenie v Indonézii.

                     (49)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania medzinárodných bezpečnostných noriem hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Mauritánie

                     (50)

                     Komisia v decembri 2012 rozhodla o vyňatí všetkých leteckých dopravcov spadajúcich pod Mauritániu z prílohy A k nariadeniu (ES) č. 474/2006 (8).

                     (51)

                     Komisia listom z 30. augusta 2018 požiadala mauritánsky príslušný orgán Agence Nationale de l'Aviation Civile (mauritánsky ANAC), aby poskytol dokumentáciu o svojej štruktúre, systéme dohľadu a činnostiach vrátane zoznamu držiteľov AOC a registrovaných lietadiel, ako aj o prijatých opatreniach na presadzovanie.

                     (52)

                     Mauritánsky ANAC 10. októbra 2018 poskytol požadované informácie vrátane informácií o organizačnej štruktúre a zamestnancoch, o držiteľoch AOC spolu s prevádzkovými špecifikáciami, o lietadlách registrovaných v Mauritánii, výsledkoch činností dohľadu nad bezpečnosťou a opatreniach na presadzovanie, ako aj zoznam incidentov a nehôd od roku 2016.

                     (53)

                     Mauritánsky ANAC informoval Komisiu, že v danom čase mali osvedčenie z Mauritánie dvaja leteckí dopravcovia – Mauritania Airlines so sídlom v Nouakchotte (národný vlajkový dopravca) a Class Aviation (aerotaxi).

                     (54)

                     Komisia vyzýva mauritánsky ANAC, aby pravidelne informoval o ďalších zlepšeniach vo vykonávaní medzinárodných bezpečnostných noriem.

                     (55)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu mauritánskych leteckých dopravcov, ktorí podliehajú zákazu vykonávania leteckej dopravy v rámci Únie.

            Leteckí dopravcovia z Mexika

                     (56)

                     Leteckí dopravcovia z Mexika neboli ešte nikdy zaradení do prílohy A k nariadeniu (ES) č. 474/2006. Po tragickej nehode mexického leteckého dopravcu Global Air (Aerolíneas Damojh, S.A. de C.V.) na Kube z 18. mája 2018 Komisia kontaktovala mexický orgán Dirección General de Aeronáutica Civil (mexické DGAC) so žiadosťou o podrobné informácie. Podľa mexického DGAC bola platnosť AOC spoločnosti Global Air (Aerolíneas Damojh, S.A. de C.V.) pozastavená a pozastavenie bolo následne zrušené 29. augusta 2018 po inšpekciách, ktoré vykonalo mexické DGAC. Samotná nehoda a krátke obdobie medzi pozastavením platnosti AOC a zrušením tohto pozastavenia vyvolali určité obavy o spôsobe, akým mexické DGAC vykonávalo dohľad nad bezpečnosťou. Keďže sa počet nehôd a vážnych incidentov v priebehu roka 2018 zvýšil, okrem uvedenej nehody sa objavili rôzne znaky poukazujúce na to, že v Mexiku mohlo dôjsť k zníženiu úrovne bezpečnosti letectva.

                     (57)

                     Komisia, EASA a mexické DGAC zorganizovali 16. októbra 2018 technické stretnutie. Na tomto stretnutí mexické DGAC poskytlo relevantné informácie o svojej štruktúre, udeľovaní licencií, činnostiach osvedčovania a dohľadu, ako aj o zamestnancoch zodpovedných za dohľad nad bezpečnosťou a o postupoch a právnom rámci dohľadu. Mexické DGAC takisto vysvetlilo dôvody rýchleho zrušenia pozastavenia platnosti AOC dopravcu Global Air (Aerolíneas Damojh, S.A. de C.V.).

                     (58)

                     Komisia vzala na vedomie rýchly rast odvetvia leteckej dopravy v Mexiku v roku 2017, najmä počtu registrovaných lietadiel, leteckých dopravcov a leteckých trás, a vyjadrila určité znepokojenie nad schopnosťou mexického DGAC vykonávať riadny dohľad nad bezpečnosťou. Mexické DGAC reagovalo tým, že svoje kapacity považuje za dostatočné a zdôraznilo skutočnosť, že jeden veľký dopravca (Mexicana de Aviación) vyhlásil bankrot a že noví leteckí dopravcovia (napr.Volaris, Aerojet) používajú lietadlá toho istého modelu. Nárast počtu registrovaných lietadiel preto nemá podľa mexického DGAC významný vplyv na jeho schopnosť vykonávať dohľad.

                     (59)

                     Pokiaľ ide o dopravcu Global Air (Aerolíneas Damojh, S.A. de C.V.), mexické DGAC vysvetlilo, že Global Air sa odvolal proti rozhodnutiu pozastaviť platnosť jeho AOC, ako aj proti osobitnému inšpekčnému režimu zo strany mexického DGAC. Na konci súdneho konania spoločnosť Global Air (Aerolíneas Damojh, S.A. de C.V.) požiadala o zrušenie registrácie svojich lietadiel a AOC. Výsledkom tejto žiadosti je, že lietadlá spoločnosti Global Air (Aerolíneas Damojh, S.A. de C.V.) nemajú oprávnenie lietať v Mexiku.

                     (60)

                     V nadväznosti na toto stretnutie a na žiadosť Komisie mexické DGAC poskytlo aj informácie o nehodách a vážnych incidentoch, ku ktorým došlo za posledných 5 rokov, ako aj o počte pozastavení, zrušení a ostatných opatreniach na presadzovanie prijatých v rokoch 2017 a 2018. Mexické DGAC takisto zaslalo Komisii zistenia a plány CAP vyplývajúce z dodatočných inšpekcií vykonaných u dopravcu Global Air (Aerolíneas Damojh, S.A. de C.V.) po nehode na Kube, ako aj zistenia a plány CAP ďalších troch mexických leteckých dopravcov.

                     (61)

                     Na základe uskutočnených konzultácií a poskytnutých informácií sa Komisia domnieva, že súčasný dohľad nad bezpečnosťou, ktorý vykonáva mexické DGAC, má dostatočne priebežný charakter (napr. obnova osvedčení raz za dva roky). Mexický právny rámec v oblasti leteckej dopravy sa zdá komplexný a v súlade s príslušnými medzinárodnými bezpečnostnými normami. Výsledky inšpekcií SAFA na odbavovacej ploche u leteckých dopravcov z Mexika v tomto štádiu nevyvolávajú osobitné obavy z hľadiska bezpečnosti.

                     (62)

                     Na základe aktuálne dostupných informácií vrátane informácií poskytnutých počas technického konzultačného stretnutia 16. októbra 2018 aj po ňom Komisia usudzuje, že mexické DGAC má v tomto štádiu potrebné schopnosti a ochotu riešiť bezpečnostné nedostatky.

                     (63)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, spočívajúcu v zahrnutí leteckých dopravcov z Mexika.

                     (64)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania medzinárodných bezpečnostných noriem hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Moldavska

                     (65)

                     Listom z 27. septembra 2018 Komisia informovala Úrad pre civilné letectvo Moldavska (CAAM) o určitých bezpečnostných obavách v súvislosti s leteckými dopravcami, ktorým CAAM udelil osvedčenie. Zároveň Komisia oznámila CAAM začatie konzultácií podľa článku 3 ods. 2 nariadenia (ES) č. 473/2006.

                     (66)

                     CAAM informoval Komisiu 12. októbra 2018 o činnostiach dohľadu, ktoré za posledné tri roky vykonal v súvislosti s leteckými dopravcami osvedčenými v Moldavsku, ako aj o vykonanom dohľade nad leteckým dopravcom Air Moldova.

                     (67)

                     Na základe aktuálne dostupných informácií vrátane posúdenia oprávnenia TCO agentúrou EASA, inšpekcií na odbavovacej ploche vykonaných členskými štátmi v rámci programu SAFA, ako aj informácií, ktoré poskytol CAAM, Komisia usudzuje, že CAAM by mal viac rozvinúť svoje kapacity inšpekcií u leteckých dopravcov, za ktorých nesie zodpovednosť z hľadiska osvedčovania a dohľadu.

                     (68)

                     Komisia, EASA, CAAM a zástupcovia spoločnosti Air Moldova zorganizovali 29. októbra 2018 technické stretnutie. Počas tohto stretnutia CAAM poskytol informácie o svojich činnostiach dohľadu vrátane plánov náboru a odbornej prípravy technického personálu, ako aj o svojom strategickom prístupe k zlepšeniu schopností v oblasti dohľadu. Spoločnosť Air Moldova poskytla informácie o tom, ako riešila obavy poukazujúce na predpokladanú nedostatočne primeranú kultúru bezpečnosti v spoločnosti, ktoré boli vznesené v súvislosti s niektorými zisteniami v rámci programu SAFA.

                     (69)

                     Vzhľadom na zistené bezpečnostné nedostatky Komisia pozvala CAAM a leteckých dopravcov Air Moldova a Aerotranscargo na vypočutie Výborom pre leteckú bezpečnosť v súlade s článkom 7 nariadenia (ES) č. 2111/2005. Vypočutie sa konalo 13. novembra 2018. CAAM predstavil svoju organizačnú štruktúru vrátane podrobností o ľudských zdrojoch, ako aj informácie o právnom rámci moldavského civilného letectva a jeho budúcom vývoji vrátane vykonávania „Dohody o spoločnom leteckom priestore medzi Európskou úniou a jej členskými štátmi a Moldavskou republikou“ (9). Podľa informácií od CAAM bolo v roku 2018 do moldavskej legislatívy transponovaných štrnásť legislatívnych aktov EÚ, pričom transpozícia ďalších sedemnástich je naplánovaná na rok 2019.

                     (70)

                     V rámci vypočutia sa CAAM zaviazal priebežne Komisiu informovať o svojich činnostiach dohľadu a prijatých krokoch na zvýšenie bezpečnosti civilného letectva v Moldavsku. CAAM potvrdil, že uvíta a podporí hodnotiacu návštevu Únie v Moldavsku.

                     (71)

                     Dopravca Air Moldova na vypočutí predstavil svoju štruktúru a fungovanie systému riadenia kvality, ako aj svoj systém manažmentu bezpečnosti. Zároveň Komisiu a Výbor pre leteckú bezpečnosť informoval o procesoch, ktoré zaviedol na zaistenie bezpečnosti jeho prevádzky vrátane identifikácie nebezpečenstva, monitorovania letových údajov, ako aj hodnotenia a zmierňovania rizík. Dopravca Air Moldova poskytol objasnenia k jeho vyšetrovaniu vážneho incidentu jedného z jeho lietadiel pri pristávaní na rímskom letisku Fiumicino v roku 2017, ako aj bezpečnostné kroky, ktoré ihneď v nadväznosti na incident prijal.

                     (72)

                     Dopravca Aerotranscargo poskytol na vypočutí informácie o svojom systéme manažmentu bezpečnosti, procesoch analýzy letových údajov a ukazovateľoch výkonnosti v oblasti bezpečnosti. Poskytol najmä konkrétne podrobnosti o úrovni a zaisťovaní bezpečnosti.

                     (73)

                     Komisia má v úmysle za pomoci agentúry EASA a s podporou členských štátov zorganizovať hodnotiacu návštevu Únie v Moldavsku s cieľom overiť, či CAAM pri udeľovaní osvedčení leteckým dopravcom a pri dohľade nad nimi dodržiava príslušné medzinárodné bezpečnostné normy. Táto hodnotiaca návšteva na mieste sa zameria na CAAM a vybraných moldavských leteckých dopravcov.

                     (74)

                     Hoci je jasné, že jednotlivé identifikované nedostatky bude treba napraviť, ich povaha zatiaľ nevyžaduje zaradenie leteckých dopravcov z Moldavska do prílohy A k nariadeniu (ES) č. 474/2006.

                     (75)

                     Podľa momentálne dostupných informácií, v súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, spočívajúcu v zahrnutí leteckých dopravcov z Moldavska.

                     (76)

                     Členské štáty by mali naďalej overovať, či Moldavsko skutočne dodržiava príslušné medzinárodné bezpečnostné normy, a to prioritným vykonávaním inšpekcií na odbavovacej ploche podľa nariadenia (EÚ) č. 965/2012 v prípade leteckých dopravcov, ktorí získali osvedčenie v Moldavsku.

                     (77)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania medzinárodných bezpečnostných noriem hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Nepálu

                     (78)

                     Listom z 26. augusta 2018 informoval nepálsky úrad civilného letectva (CAAN) Komisiu o svojom pokroku pri uplatňovaní medzinárodných bezpečnostných noriem. Podľa poskytnutých informácií CAAN dosiahol určitý obmedzený pokrok pri uplatňovaní medzinárodných bezpečnostných noriem. Poskytnuté informácie však nie sú dostatočné na vyvodenie záveru o skutočnej bezpečnostnej situácii v Nepále.

                     (79)

                     Z dostupných dôkazov vyplýva, že od začiatku roka 2018 došlo v Nepále k štyrom nehodám v oblasti civilného letectva. Najnovšia nehoda sa stala 1. septembra 2018 na medzinárodnom letisku Tribhuvan v nepálskom Káthmandu a figurovalo v nej lietadlo prevádzkované spoločnosťou Yeti Airlines. Komisia vyzýva CAAN, aby zaviedol odporúčania uvedené v oficiálnych správach o vyšetrovaní nehody a aby vypracoval analýzy základných príčin a pracoval na ich odstránení.

                     (80)

                     Pokiaľ ide o žiadosť CAAN o vykonanie hodnotiacej misie Únie na mieste, Komisia a Výbor pre leteckú bezpečnosť považujú takúto misiu za predčasnú, keďže miera nehodovosti v Nepále je naďalej neprijateľne vysoká. Nepálske orgány by sa preto mali najprv zamerať na zníženie počtu nehôd a na poskytnutie uspokojivých dôkazov v tejto súvislosti na obdobie najmenej dvoch rokov.

                     (81)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu nepálskych leteckých dopravcov, ktorí podliehajú zákazu vykonávania leteckej dopravy v rámci Únie.

            Leteckí dopravcovia z Ruska

                     (82)

                     Komisia, agentúra EASA a príslušné orgány členských štátov v uplynulom období naďalej dôsledne monitorovali úroveň bezpečnosti leteckých dopravcov, ktorí získali osvedčenie v Rusku a ktorí prevádzkujú lety v Únii, a to aj prioritným vykonávaním inšpekcií na odbavovacej ploche, ktoré sa majú vykonávať v prípade určitých ruských leteckých dopravcov v súlade s nariadením (EÚ) č. 965/2012.

                     (83)

                     Zástupcovia Komisie, EASA a členského štátu sa 5. októbra 2018 stretli so zástupcami Ruského federálneho úradu pre leteckú dopravu (ruský FATA) s cieľom preskúmať úroveň bezpečnosti leteckých dopravcov, ktorí získali osvedčenie v Rusku, na základe správ o inšpekciách na odbavovacej ploche (vykonaných v období od 19. septembra 2017 do 18. septembra 2018) a identifikovať prípady, kde by sa mohli posilniť činnosti dohľadu ruského FATA.

                     (84)

                     Komisia na tomto stretnutí podrobnejšie preskúmala výsledky inšpekcií SAFA na odbavovacej ploche u štyroch leteckých dopravcov s osvedčením získaným v Rusku. Hoci neboli zistené žiadne bezpečnostné obavy, ruský FATA informoval Komisiu, že vzhľadom na obmedzený počet inšpekcií, ktoré boli u niektorých leteckých dopravcov vykonané, v nasledujúcom štvrťroku sa vykonajú dodatočné inšpekcie u dvoch z týchto leteckých dopravcov.

                     (85)

                     Na základe aktuálne dostupných informácií vrátane informácií, ktoré poskytol ruský FATA na stretnutí 5. októbra 2018, Komisia usudzuje, že ruský FATA má v tomto štádiu potrebné schopnosti a ochotu riešiť bezpečnostné nedostatky. Z týchto dôvodov Komisia dospela k záveru, že vypočutie ruských leteckých úradov alebo leteckých dopravcov, ktorí získali osvedčenie v Rusku, pred Výborom pre leteckú bezpečnosť nie je potrebné.

                     (86)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, spočívajúcu v zahrnutí leteckých dopravcov z Ruska.

                     (87)

                     Členské štáty by mali naďalej overovať, či leteckí dopravcovia z Ruska skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche v súlade s nariadením (EÚ) č. 965/2012.

                     (88)

                     Ak by uvedené inšpekcie poukázali na bezprostredné bezpečnostné riziko v dôsledku nedodržiavania medzinárodných bezpečnostných noriem, Komisia môže byť nútená uložiť niektorým ruským leteckým dopravcom zákaz vykonávať leteckú dopravu a zaradiť ich do prílohy A alebo B k nariadeniu (ES) č. 474/2006.

            Leteckí dopravcovia z Thajska

                     (89)

                     Listom zo 17. septembra 2018 Komisia požiadala thajský úrad pre civilné letectvo (CAAT) o predloženie správy o pokroku v činnostiach CAAT v oblasti osvedčovania a dohľadu.

                     (90)

                     Dňa 24. októbra 2018 CAAT predložil správu o pokroku týkajúcu sa stavu civilného letectva v Thajsku, o organizácii CAAT, jeho systéme dohľadu a o prijatých opatreniach na presadzovanie.

                     (91)

                     V tejto správe o pokroku boli uvedené podrobné informácie o vykonávaní plánu udržateľnosti CAAT, ktorý zahŕňal organizačné preskúmanie, identifikáciu požadovaných zlepšení, plánované preskúmanie legislatívy a predpisov, ako aj hospodársku udržateľnosť a rozpočtové potreby.

                     (92)

                     CAAT je stále v procese opätovnej certifikácie držiteľov AOC. Do septembra 2018 bolo opätovne certifikovaných 22 leteckých dopravcov, pričom dvaja dopravcovia sa nachádzajú v štádiu preukazovania a inšpekcie a dvaja dopravcovia sa nachádzajú v štádiu hodnotenia dokumentácie. Opätovnou certifikáciou prešli všetci leteckí dopravcovia s povolením na medzinárodné lety.

                     (93)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu thajských leteckých dopravcov, ktorí podliehajú zákazu vykonávania leteckej dopravy v rámci Únie.

                     (94)

                     Členské štáty by mali naďalej overovať, či Thajsko skutočne dodržiava príslušné medzinárodné bezpečnostné normy, a to prioritným vykonávaním inšpekcií na odbavovacej ploche podľa nariadenia (EÚ) č. 965/2012 v prípade leteckých dopravcov, ktorí získali osvedčenie v Thajsku.

                     (95)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania medzinárodných bezpečnostných noriem hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Venezuely

                     (96)

                     Letecký dopravca Avior Airlines, ktorý získal osvedčenie vo Venezuele, 6. marca 2017 požiadal agentúru EASA o oprávnenie TCO. EASA túto žiadosť vyhodnotila a 4. októbra 2017 zamietla vydanie oprávnenia TCO z bezpečnostných dôvodov, keďže spoločnosť Avior Airlines nespĺňala príslušné požiadavky nariadenia (EÚ) č. 452/2014.

                     (97)

                     Komisia a Výbor pre leteckú bezpečnosť 14. novembra 2017 vypočuli úrad Instituto Nacional de Aeronáutica Civil (INAC) a spoločnosť Avior Airlines podľa nariadenia (ES) č. 2111/2005. Po tomto vypočutí Komisia v novembri 2017 zmenila zoznam leteckých dopravcov, ktorí podliehajú zákazu vykonávania leteckej dopravy v rámci Únie, a letecký dopravca Avior Airlines bol zaradený do prílohy A k nariadeniu (ES) č. 474/2006 (10).

                     (98)

                     Komisia pokračovala v konzultáciách s orgánom INAC v súlade s článkom 3 ods. 2 nariadenia (ES) č. 473/2006. Komisia, EASA a INAC sa 29. augusta 2018 zúčastnili technického stretnutia, na ktorom Komisia vysvetlila svoje obavy týkajúce sa schopnosti INAC plniť si medzinárodné záväzky v oblasti dohľadu nad bezpečnosťou jeho leteckých dopravcov.

                     (99)

                     INAC na tomto technickom stretnutí poskytol všeobecný prehľad svojho procesu dohľadu nad letectvom a národného bezpečnostného programu, pričom uviedol niektoré príklady prijatých opatrení na presadzovanie, ako aj informácie súvisiace s letectvom vo Venezuele. V nadväznosti na toto stretnutie INAC poskytol ďalšiu technickú dokumentáciu. Zároveň vysvetlil, že v nadväznosti na zasadnutie Výboru pre leteckú bezpečnosť z novembra 2017 kontaktoval leteckých dopravcov, ktorí mali neuzavreté zistenia z inšpekcií SAFA na odbavovacej ploche, a požiadal ich o odpoveď na tieto zistenia. Podľa informácií od členských štátov podieľajúcich sa na daných inšpekciách niektorí venezuelskí leteckí dopravcovia skutočne začali na zistenia reagovať, no občas nekonzistentne. Napríklad pre rovnaké alebo podobné zistenia sa navrhovali rôzne nápravné opatrenia a viacero nápravných opatrení zjavne riešilo vytknuté zistenia iba čiastočne.

                     (100)

                     EASA, členské štáty a Komisia analyzovali poskytnutú dokumentáciu, hodnotenia TCO agentúrou EASA, ako aj zistenia v rámci SAFA a odpovede na ne. V tomto ohľade boli síce niektoré prvky systému dohľadu implementované a zdalo sa, že sú primerané z hľadiska štruktúry, počtu pracovníkov dohľadu, dokumentovaných postupov a plánovania inšpekcií, analýza dostupných informácií však poukázala na niekoľko možných nezrovnalostí. V niektorých správach o inšpekciách sú opísané vážne zistenia, ktoré by sa bežne nemali vyskytovať, keby leteckí dopravcovia boli podrobení primeranému priebežnému dohľadu zo strany INAC. Opatrenia prijaté leteckými dopravcami v reakcii na zistenia uvedené v správach INAC o inšpekciách podľa všetkého vykazujú nedostatok náležitej analýzy hlavných príčin a vhodných plánov CAP, ktoré by mohli zabrániť opätovnému výskytu rovnakých alebo podobných prípadov nesúladu. Zdá sa, že tento problém nie je identifikovaný ani riešený v rámci opatrení nadväzujúcich na vlastné inšpekcie INAC.

                     (101)

                     Komisia preto INAC v súlade s článkom 7 nariadenia (ES) č. 2111/2005 pozvala na vypočutie Výborom pre leteckú bezpečnosť. INAC na vypočutí, ktoré sa konalo 14. novembra 2018, poskytol Komisii a Výboru pre leteckú bezpečnosť prehľad venezuelského právneho rámca v oblasti letectva, štruktúry úradu INAC, jeho personálneho zabezpečenia a aktérov v sektore letectva, ako aj podrobnejšie informácie o činnostiach dohľadu v rokoch 2017 a 2018, o vykonaných a plánovaných inšpekciách, opatreniach na presadzovanie, stave implementácie národného bezpečnostného programu a o prístupe dohľadu založeného na rizikách, spolu s ďalšími relevantnými technickými informáciami. Úrad INAC opätovne potvrdil svoje odhodlanie plniť si medzinárodné záväzky v oblasti bezpečnosti letectva, ako aj ochotu zriadiť rámec spolupráce s agentúrou EASA.

                     (102)

                     Členské štáty na vypočutí kládli otázky s cieľom pochopiť, či sa systém dohľadu vo Venezuele skutočne účinne uplatňuje. Nie všetky odpovede úradu INAC boli dostatočne podrobné.

                     (103)

                     Komisia podotýka, že miera účinného vykonávania podľa programu USOAP organizácie ICAO je vo Venezuele 93,51 %. V roku 2009 prebehol audit ICAO USOAP-CMA a posledná koordinovaná validačná misia ICAO sa uskutočnila v roku 2013.

                     (104)

                     Komisia zároveň podotýka, že osem leteckých dopravcov z Venezuely formálne požiadalo agentúru EASA o oprávnenie TCO. Dodnes nedostal oprávnenie TCO žiaden venezuelský letecký dopravca. EASA zamietla žiadosť spoločnosti Avior Airlines z bezpečnostných dôvodov a zvyšných sedem žiadostí buď zamietla z administratívnych príčin, alebo ich leteckí dopravcovia stiahli.

                     (105)

                     Komisia berie na vedomie, že Venezuela je odhodlaná spolupracovať s Komisiou a poskytovať priebežné aktualizácie stavu plnenia jej záväzkov v oblasti dohľadu. Zároveň berie na vedomie ochotu úradu INAC podľa potreby sa stretávať s Komisiou, agentúrou EASA a členskými štátmi.

                     (106)

                     Hoci je jasné, že jednotlivé identifikované nedostatky bude treba napraviť, ich povaha zatiaľ nevyžaduje zaradenie leteckých dopravcov z Venezuely do prílohy A alebo B k nariadeniu (ES) č. 474/2006.

                     (107)

                     Podľa momentálne dostupných informácií, v súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, spočívajúcu v zahrnutí leteckých dopravcov z Venezuely.

                     (108)

                     Členské štáty by mali naďalej overovať, či Venezuela skutočne dodržiava príslušné medzinárodné bezpečnostné normy, a to prioritným vykonávaním inšpekcií na odbavovacej ploche podľa nariadenia (EÚ) č. 965/2012 v prípade leteckých dopravcov, ktorí získali osvedčenie vo Venezuele.

                     (109)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania medzinárodných bezpečnostných noriem hrozia bezprostredné bezpečnostné riziká, Komisia môže prijať ďalšie opatrenia v súlade s nariadením (ES) č. 2111/2005.

            Leteckí dopravcovia zo Zambie

                     (110)

                     Komisia v júni 2016 rozhodla o vyňatí všetkých leteckých dopravcov spadajúcich pod Zambiu z prílohy A k nariadeniu (ES) č. 474/2006 (11).

                     (111)

                     Komisia listom z 3. mája 2018 požiadala zambijský úrad civilného letectva (ZCAA), aby poskytol dokumentáciu o svojej štruktúre, systéme dohľadu a činnostiach vrátane zoznamu držiteľov AOC a registrovaných lietadiel, ako aj o opatreniach na presadzovanie.

                     (112)

                     ZCAA 1. júna 2018 poskytol požadované informácie vrátane informácií o organizačnej štruktúre a zamestnancoch, o držiteľoch AOC spolu s prevádzkovými špecifikáciami, o lietadlách registrovaných v Zambii, výsledkoch činností dohľadu nad bezpečnosťou a opatreniach na presadzovanie, ako aj zoznam incidentov a nehôd od roku 2016. ZCAA okrem toho poskytol informácie o dosiahnutom pokroku v nadväznosti na odporúčania v záverečnej správe z koordinovanej validačnej misie ICAO, ktorá sa uskutočnila v marci 2016.

                     (113)

                     Komisia vyzýva ZCAA, aby pravidelne informoval o ďalších zlepšeniach vo vykonávaní medzinárodných bezpečnostných noriem.

                     (114)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia usudzuje, že v tomto štádiu neexistujú dôvody na zmenu zoznamu leteckých dopravcov, ktorí podliehajú zákazu vykonávania leteckej dopravy v rámci Únie, pokiaľ ide o leteckých dopravcov zo Zambie.

                     (115)

                     Opatrenia stanovené v tomto nariadení sú v súlade so stanoviskom Výboru pre leteckú bezpečnosť.

                     (116)

                     Nariadenie (ES) č. 474/2006 by sa preto malo zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Nariadenie (ES) č. 474/2006 sa mení takto:

                        1.

                        Príloha A sa nahrádza textom uvedeným v prílohe I k tomuto nariadeniu.

                        2.

                        Príloha B sa nahrádza textom uvedeným v prílohe II k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. novembra 2018

                  Za Komisiu

                  v mene predsedu

               Violeta BULC

                  členka Komisie

            (1)  Ú. v. EÚ L 344, 27.12.2005, s. 15.

            (2)  Nariadenie Komisie (ES) č. 474/2006 z 22. marca 2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, uvedeného v kapitole II nariadenia Európskeho parlamentu a Rady (ES) č. 2111/2005 (Ú. v. EÚ L 84, 23.3.2006, s. 14).

            (3)  Nariadenie Európskeho parlamentu a Rady (ES) č. 2111/2005 zo 14. decembra 2005 (Ú. v. EÚ L 344, 27.12.2005, s. 15).

            (4)  Nariadenie Komisie (ES) č. 473/2006 z 22. marca 2006, ktorým sa stanovujú implementačné pravidlá pre zoznam leteckých dopravcov Spoločenstva, ktorí podliehajú zákazu vykonávania leteckej dopravy v rámci Spoločenstva, uvedený v kapitole II nariadenia Európskeho parlamentu a Rady (ES) č. 2111/2005 (Ú. v. EÚ L 84, 23.3.2006, s. 8).

            (5)  Nariadenie Komisie (EÚ) č. 965/2012 z 5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 216/2008 (Ú. v. EÚ L 296, 25.10.2012, s. 1).

            (6)  Vykonávacie nariadenie Komisie (EÚ) 2017/830 z 15. mája 2017, ktorým sa mení nariadenie (ES) č. 474/2006, pokiaľ ide o zoznam leteckých dopravcov, ktorí podliehajú zákazu vykonávania leteckej dopravy alebo prevádzkovým obmedzeniam v rámci Únie (Ú. v. EÚ L 124, 17.5.2017, s. 3), odôvodnenia (12) až (19) týkajúce sa Beninu.

            (7)  Vykonávacie nariadenie Komisie (EÚ) 2018/871 zo 14. júna 2018, ktorým sa mení nariadenie (ES) č. 474/2006, pokiaľ ide o zoznam leteckých dopravcov, ktorí podliehajú zákazu vykonávania leteckej dopravy alebo prevádzkovým obmedzeniam v rámci Únie (Ú. v. EÚ L 152, 15.6.2018, s. 5), odôvodnenia (40) až (64) týkajúce sa Indonézie.

            (8)  Vykonávacie nariadenie Komisie (EÚ) č. 1146/2012 z 3. decembra 2012, ktorým sa mení a dopĺňa nariadenie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva (Ú. v. EÚ L 333, 5.12.2012, s. 7), odôvodnenia (71) až (81) týkajúce sa Mauritánie.

            (9)  Ú. v. EÚ L 292, 20.10.2012, s. 3.

            (10)  Vykonávacie nariadenie Komisie (EÚ) 2017/2215 z 30. novembra 2017, ktorým sa mení nariadenie (ES) č. 474/2006, pokiaľ ide o zoznam leteckých dopravcov, ktorí podliehajú zákazu vykonávania leteckej dopravy alebo prevádzkovým obmedzeniam v rámci Únie (Ú. v. EÚ L 318, 2.12.2017, s. 1), odôvodnenia (70) až (81) týkajúce sa Venezuely.

            (11)  Vykonávacie nariadenie Komisie (EÚ) 2016/963 zo 16. júna 2016, ktorým sa mení nariadenie (ES) č. 474/2006, pokiaľ ide o zoznam týkajúci sa leteckých dopravcov, ktorí podliehajú zákazu vykonávania leteckej dopravy v rámci Únie (Ú. v. EÚ L 160, 17.6.2016, s. 50), odôvodnenia (108) až (121) týkajúce sa Zambie.

            PRÍLOHA I
            Príloha A k nariadeniu (ES) č. 474/2006 sa nahrádza takto:

                     „PRÍLOHA A

                        ZOZNAM LETECKÝCH DOPRAVCOV, KTORÍ PODLIEHAJÚ ZÁKAZU VYKONÁVANIA LETECKEJ DOPRAVY V RÁMCI ÚNIE, S VÝNIMKAMI (1)

                                 Názov právneho subjektu leteckého dopravcu uvedený v jeho AOC (a jeho obchodný názov, ak je odlišný)

                                 Číslo osvedčenia leteckého prevádzkovateľa (AOC) alebo číslo prevádzkovej licencie

                                 Trojmiestne označenie ICAO

                                 Štát prevádzkovateľa

                                    AVIOR AIRLINES

                                 ROI-RNR-011

                                 ROI

                                 Venezuela

                                    BLUE WING AIRLINES

                                 SRBWA-01/2002

                                 BWI

                                 Surinam

                                    IRAN ASEMAN AIRLINES

                                 FS-102

                                 IRC

                                 Iránska islamská republika

                                    IRAQI AIRWAYS

                                 001

                                 IAW

                                 Irak

                                    MED-VIEW AIRLINE

                                 MVA/AOC/10-12/05

                                 MEV

                                 Nigéria

                                    AIR ZIMBABWE (PVT) LTD

                                 177/04

                                 AZW

                                 Zimbabwe

                                    Všetci leteckí dopravcovia, ktorí získali osvedčenie od afganských orgánov zodpovedných za regulačný dohľad, vrátane

                                    Afganská islamská republika

                                    ARIANA AFGHAN AIRLINES

                                 AOC 009

                                 AFG

                                 Afganská islamská republika

                                    KAM AIR

                                 AOC 001

                                 KMF

                                 Afganská islamská republika

                                    Všetci leteckí dopravcovia, ktorí získali osvedčenie od angolských orgánov zodpovedných za regulačný dohľad, s výnimkou dopravcu TAAG Angola Airlines zaradeného do prílohy B, vrátane

                                    Angolská republika

                                    AEROJET

                                 AO-008/11-07/17 TEJ

                                 TEJ

                                 Angolská republika

                                    GUICANGO

                                 AO-009/11-06/17 YYY

                                 Neznáme

                                 Angolská republika

                                    AIR JET

                                 AO-006/11-08/18 MBC

                                 MBC

                                 Angolská republika

                                    BESTFLYA AIRCRAFT MANAGEMENT

                                 AO-015/15-06/17YYY

                                 Neznáme

                                 Angolská republika

                                    HELIANG

                                 AO 007/11-08/18 YYY

                                 Neznáme

                                 Angolská republika

                                    HELI-MALONGO

                                 AO-005/11-09/18YYY

                                 Neznáme

                                 Angolská republika

                                    SJL

                                 AO-014/13-08/18YYY

                                 Neznáme

                                 Angolská republika

                                    SONAIR

                                 AO-002/11-08/17 SOR

                                 SOR

                                 Angolská republika

                                    Všetci leteckí dopravcovia, ktorí získali osvedčenie od orgánov Konžskej republiky zodpovedných za regulačný dohľad, vrátane

                                    Konžská republika

                                    AERO SERVICE

                                 RAC06-002

                                 RSR

                                 Konžská republika

                                    CANADIAN AIRWAYS CONGO

                                 RAC06-012

                                 Neznáme

                                 Konžská republika

                                    EMERAUDE

                                 RAC06-008

                                 Neznáme

                                 Konžská republika

                                    EQUAFLIGHT SERVICES

                                 RAC 06-003

                                 EKA

                                 Konžská republika

                                    EQUAJET

                                 RAC06-007

                                 EKJ

                                 Konžská republika

                                    EQUATORIAL CONGO AIRLINES S.A.

                                 RAC 06-014

                                 Neznáme

                                 Konžská republika

                                    MISTRAL AVIATION

                                 RAC06-011

                                 Neznáme

                                 Konžská republika

                                    TRANS AIR CONGO

                                 RAC 06-001

                                 TSG

                                 Konžská republika

                                    Všetci leteckí dopravcovia, ktorí získali osvedčenie od orgánov Konžskej demokratickej republiky (KDR) zodpovedných za regulačný dohľad, vrátane

                                    Konžská demokratická republika (KDR)

                                    AIR FAST CONGO

                                 409/CAB/MIN/TVC/0112/2011

                                 Neznáme

                                 Konžská demokratická republika (KDR)

                                    AIR KASAI

                                 409/CAB/MIN/TVC/0053/2012

                                 Neznáme

                                 Konžská demokratická republika (KDR)

                                    AIR KATANGA

                                 409/CAB/MIN/TVC/0056/2012

                                 Neznáme

                                 Konžská demokratická republika (KDR)

                                    AIR TROPIQUES

                                 409/CAB/MIN/TVC/00625/2011

                                 Neznáme

                                 Konžská demokratická republika (KDR)

                                    BLUE AIRLINES

                                 106/CAB/MIN/TVC/2012

                                 BUL

                                 Konžská demokratická republika (KDR)

                                    BLUE SKY

                                 409/CAB/MIN/TVC/0028/2012

                                 Neznáme

                                 Konžská demokratická republika (KDR)

                                    BUSY BEE CONGO

                                 409/CAB/MIN/TVC/0064/2010

                                 Neznáme

                                 Konžská demokratická republika (KDR)

                                    COMPAGNIE AFRICAINE D'AVIATION (CAA)

                                 409/CAB/MIN/TVC/0050/2012

                                 Neznáme

                                 Konžská demokratická republika (KDR)

                                    CONGO AIRWAYS

                                 019/CAB/MIN/TVC/2015

                                 Neznáme

                                 Konžská demokratická republika (KDR)

                                    DAKOTA SPRL

                                 409/CAB/MIN/TVC/071/2011

                                 Neznáme

                                 Konžská demokratická republika (KDR)

                                    DOREN AIR CONGO

                                 102/CAB/MIN/TVC/2012

                                 Neznáme

                                 Konžská demokratická republika (KDR)

                                    GOMAIR

                                 409/CAB/MIN/TVC/011/2010

                                 Neznáme

                                 Konžská demokratická republika (KDR)

                                    KIN AVIA

                                 409/CAB/MIN/TVC/0059/2010

                                 Neznáme

                                 Konžská demokratická republika (KDR)

                                    KORONGO AIRLINES

                                 409/CAB/MIN/TVC/001/2011

                                 KGO

                                 Konžská demokratická republika (KDR)

                                    MALU AVIATION

                                 098/CAB/MIN/TVC/2012

                                 Neznáme

                                 Konžská demokratická republika (KDR)

                                    MANGO AIRLINES

                                 409/CAB/MIN/TVC/009/2011

                                 Neznáme

                                 Konžská demokratická republika (KDR)

                                    SERVE AIR

                                 004/CAB/MIN/TVC/2015

                                 Neznáme

                                 Konžská demokratická republika (KDR)

                                    SERVICES AIR

                                 103/CAB/MIN/TVC/2012

                                 Neznáme

                                 Konžská demokratická republika (KDR)

                                    SWALA AVIATION

                                 409/CAB/MIN/TVC/0084/2010

                                 Neznáme

                                 Konžská demokratická republika (KDR)

                                    TRANSAIR CARGO SERVICES

                                 409/CAB/MIN/TVC/073/2011

                                 Neznáme

                                 Konžská demokratická republika (KDR)

                                    WILL AIRLIFT

                                 409/CAB/MIN/TVC/0247/2011

                                 Neznáme

                                 Konžská demokratická republika (KDR)

                                    Všetci leteckí dopravcovia, ktorí získali osvedčenie od džibutských orgánov zodpovedných za regulačný dohľad, vrátane

                                    Džibutsko

                                    DAALLO AIRLINES

                                 Neznáme

                                 DAO

                                 Džibutsko

                                    Všetci leteckí dopravcovia, ktorí získali osvedčenie od orgánov Rovníkovej Guiney zodpovedných za regulačný dohľad, vrátane

                                    Rovníková Guinea

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Rovníková Guinea

                                    Cronos AIRLINES

                                 2011/0004/MTTCT/DGAC/SOPS

                                 Neznáme

                                 Rovníková Guinea

                                    Všetci leteckí dopravcovia, ktorí získali osvedčenie od eritrejských orgánov zodpovedných za regulačný dohľad, vrátane

                                    Eritrea

                                    ERITREAN AIRLINES

                                 AOC No 004

                                 ERT

                                 Eritrea

                                    NASAIR ERITREA

                                 AOC No 005

                                 NAS

                                 Eritrea

                                    Všetci leteckí dopravcovia, ktorí získali osvedčenie od orgánov Gabonskej republiky zodpovedných za regulačný dohľad, s výnimkou dopravcov Afrijet a SN2AG zaradených do prílohy B, vrátane

                                    Gabonská republika

                                    AFRIC AVIATION

                                 010/MTAC/ANAC-G/DSA

                                 EKG

                                 Gabonská republika

                                    ALLEGIANCE AIR TOURIST

                                 007/MTAC/ANAC-G/DSA

                                 LGE

                                 Gabonská republika

                                    NATIONALE REGIONALE TRANSPORT (N.R.T)

                                 008/MTAC/ANAC-G/DSA

                                 NRG

                                 Gabonská republika

                                    SKY GABON

                                 009/MTAC/ANAC-G/DSA

                                 SKG

                                 Gabonská republika

                                    SOLENTA AVIATION GABON

                                 006/MTAC/ANAC-G/DSA

                                 SVG

                                 Gabonská republika

                                    TROPICAL AIR-GABON

                                 011/MTAC/ANAC-G/DSA

                                 Neznáme

                                 Gabonská republika

                                    Všetci leteckí dopravcovia, ktorí získali osvedčenie od orgánov Kirgizskej republiky zodpovedných za regulačný dohľad, vrátane

                                    Kirgizská republika

                                    AIR BISHKEK (pôvodne EASTOK AVIA)

                                 15

                                 EAA

                                 Kirgizská republika

                                    AIR MANAS

                                 17

                                 MBB

                                 Kirgizská republika

                                    AVIA TRAFFIC COMPANY

                                 23

                                 AVJ

                                 Kirgizská republika

                                    CENTRAL ASIAN AVIATION SERVICES (CAAS)

                                 13

                                 CBK

                                 Kirgizská republika

                                    HELI SKY

                                 47

                                 HAC

                                 Kirgizská republika

                                    AIR KYRGYZSTAN

                                 03

                                 LYN

                                 Kirgizská republika

                                    MANAS AIRWAYS

                                 42

                                 BAM

                                 Kirgizská republika

                                    S GROUP INTERNATIONAL (pôvodne S GROUP AVIATION)

                                 45

                                 IND

                                 Kirgizská republika

                                    SKY BISHKEK

                                 43

                                 BIS

                                 Kirgizská republika

                                    SKY KG AIRLINES

                                 41

                                 KGK

                                 Kirgizská republika

                                    SKY WAY AIR

                                 39

                                 SAB

                                 Kirgizská republika

                                    TEZ JET

                                 46

                                 TEZ

                                 Kirgizská republika

                                    VALOR AIR

                                 07

                                 VAC

                                 Kirgizská republika

                                    Všetci leteckí dopravcovia, ktorí získali osvedčenie od libérijských orgánov zodpovedných za regulačný dohľad

                                    Libéria

                                    Všetci leteckí dopravcovia, ktorí získali osvedčenie od líbyjských orgánov zodpovedných za regulačný dohľad, vrátane

                                    Líbya

                                    AFRIQIYAH AIRWAYS

                                 007/01

                                 AAW

                                 Líbya

                                    AIR LIBYA

                                 004/01

                                 TLR

                                 Líbya

                                    BURAQ AIR

                                 002/01

                                 BRQ

                                 Líbya

                                    GHADAMES AIR TRANSPORT

                                 012/05

                                 GHT

                                 Líbya

                                    GLOBAL AVIATION AND SERVICES

                                 008/05

                                 GAK

                                 Líbya

                                    LIBYAN AIRLINES

                                 001/01

                                 LAA

                                 Líbya

                                    PETRO AIR

                                 025/08

                                 PEO

                                 Líbya

                                    Všetci leteckí dopravcovia, ktorí získali osvedčenie od nepálskych orgánov zodpovedných za regulačný dohľad, vrátane

                                    Nepálska republika

                                    AIR DYNASTY HELI. S.

                                 035/2001

                                 Neznáme

                                 Nepálska republika

                                    AIR KASTHAMANDAP

                                 051/2009

                                 Neznáme

                                 Nepálska republika

                                    BUDDHA AIR

                                 014/1996

                                 BHA

                                 Nepálska republika

                                    FISHTAIL AIR

                                 017/2001

                                 Neznáme

                                 Nepálska republika

                                    GOMA AIR

                                 064/2010

                                 Neznáme

                                 Nepálska republika

                                    HIMALAYA AIRLINES

                                 084/2015

                                 HIM

                                 Nepálska republika

                                    MAKALU AIR

                                 057A/2009

                                 Neznáme

                                 Nepálska republika

                                    MANANG AIR PVT LTD

                                 082/2014

                                 Neznáme

                                 Nepálska republika

                                    MOUNTAIN HELICOPTERS

                                 055/2009

                                 Neznáme

                                 Nepálska republika

                                    MUKTINATH AIRLINES

                                 081/2013

                                 Neznáme

                                 Nepálska republika

                                    NEPAL AIRLINES CORPORATION

                                 003/2000

                                 RNA

                                 Nepálska republika

                                    SAURYA AIRLINES

                                 083/2014

                                 Neznáme

                                 Nepálska republika

                                    SHREE AIRLINES

                                 030/2002

                                 SHA

                                 Nepálska republika

                                    SIMRIK AIR

                                 034/2000

                                 Neznáme

                                 Nepálska republika

                                    SIMRIK AIRLINES

                                 052/2009

                                 RMK

                                 Nepálska republika

                                    SITA AIR

                                 033/2000

                                 Neznáme

                                 Nepálska republika

                                    TARA AIR

                                 053/2009

                                 Neznáme

                                 Nepálska republika

                                    YETI AIRLINES DOMESTIC

                                 037/2004

                                 NYT

                                 Nepálska republika

                                    Všetci leteckí dopravcovia, ktorí získali osvedčenie od orgánov Svätého Tomáša a Princovho ostrova zodpovedných za regulačný dohľad, vrátane

                                    Svätý Tomáš a Princov ostrov

                                    AFRICA'S CONNECTION

                                 10/AOC/2008

                                 ACH

                                 Svätý Tomáš a Princov ostrov

                                    STP AIRWAYS

                                 03/AOC/2006

                                 STP

                                 Svätý Tomáš a Princov ostrov

                                    Všetci leteckí dopravcovia, ktorí získali osvedčenie od sierraleonských orgánov zodpovedných za regulačný dohľad, vrátane

                                    Sierra Leone

                                    AIR RUM, LTD

                                 Neznáme

                                 RUM

                                 Sierra Leone

                                    DESTINY AIR SERVICES, LTD

                                 Neznáme

                                 DTY

                                 Sierra Leone

                                    HEAVYLIFT CARGO

                                 Neznáme

                                 Neznáme

                                 Sierra Leone

                                    ORANGE AIR SIERRA LEONE LTD

                                 Neznáme

                                 ORJ

                                 Sierra Leone

                                    PARAMOUNT AIRLINES, LTD

                                 Neznáme

                                 PRR

                                 Sierra Leone

                                    SEVEN FOUR EIGHT AIR SERVICES LTD

                                 Neznáme

                                 SVT

                                 Sierra Leone

                                    TEEBAH AIRWAYS

                                 Neznáme

                                 Neznáme

                                 Sierra Leone

                                    Všetci leteckí dopravcovia, ktorí získali osvedčenie od sudánskych orgánov zodpovedných za regulačný dohľad, vrátane

                                    Sudánska republika

                                    ALFA AIRLINES SD

                                 54

                                 AAJ

                                 Sudánska republika

                                    BADR AIRLINES

                                 35

                                 BDR

                                 Sudánska republika

                                    BLUE BIRD AVIATION

                                 11

                                 BLB

                                 Sudánska republika

                                    ELDINDER AVIATION

                                 8

                                 DND

                                 Sudánska republika

                                    GREEN FLAG AVIATION

                                 17

                                 Neznáme

                                 Sudánska republika

                                    HELEJETIC AIR

                                 57

                                 HJT

                                 Sudánska republika

                                    KATA AIR TRANSPORT

                                 9

                                 KTV

                                 Sudánska republika

                                    KUSH AVIATION CO.

                                 60

                                 KUH

                                 Sudánska republika

                                    NOVA AIRWAYS

                                 46

                                 NOV

                                 Sudánska republika

                                    SUDAN AIRWAYS CO.

                                 1

                                 SUD

                                 Sudánska republika

                                    SUN AIR

                                 51

                                 SNR

                                 Sudánska republika

                                    TARCO AIR

                                 56

                                 TRQ

                                 Sudánska republika

               “

               (1)  Leteckým dopravcom uvedeným v prílohe A by sa mohlo povoliť vykonávať dopravné práva tým, že použijú lietadlo prenajaté s posádkou od leteckého dopravcu, ktorý nepodlieha zákazu vykonávania leteckej dopravy, za predpokladu, že sú splnené príslušné bezpečnostné normy.

            PRÍLOHA II
            Príloha B k nariadeniu (ES) č. 474/2006 sa nahrádza takto:

                     „PRÍLOHA B

                        ZOZNAM LETECKÝCH DOPRAVCOV, KTORÝCH VYKONÁVANIE LETECKEJ DOPRAVY PODLIEHA PREVÁDZKOVÝM OBMEDZENIAM V RÁMCI ÚNIE (1)

                                 Názov právneho subjektu leteckého dopravcu uvedený v jeho AOC (a jeho obchodný názov, ak je odlišný)

                                 Číslo osvedčenia leteckého prevádzkovateľa (AOC)

                                 Trojmiestne označenie ICAO

                                 Štát prevádzkovateľa

                                 Obmedzenie pre typ lietadla

                                 Registrové značky a prípadne sériové výrobné čísla lietadiel podliehajúcich obmedzeniu

                                 Štát registrácie

                                    TAAG ANGOLA AIRLINES

                                 001

                                 DTA

                                 Angolská republika

                                 Všetky lietadlá s výnimkou: lietadiel typu Boeing B737-700, lietadiel typu Boeing B777-200, lietadiel typu Boeing B777-300 a lietadiel typu Boeing B777-300ER.

                                 Všetky lietadlá s výnimkou: lietadiel v rámci flotily Boeing B737-700, ako sa uvádza v AOC; lietadiel v rámci flotily Boeing B777-200, ako sa uvádza v AOC; lietadiel v rámci flotily Boeing B777-300, ako sa uvádza v AOC, a lietadiel v rámci flotily Boeing B777-300ER, ako sa uvádza v AOC.

                                 Angolská republika

                                    AIR SERVICE COMORES

                                 06-819/TA-15/DGACM

                                 KMD

                                 Komory

                                 Všetky lietadlá s výnimkou: LET 410 UVP.

                                 Všetky lietadlá s výnimkou: D6-CAM (851336).

                                 Komory

                                    AFRIJET BUSINESS SERVICE
                                     (2)

                                 002/MTAC/ANAC-G/DSA

                                 ABS

                                 Gabonská republika

                                 Všetky lietadlá s výnimkou: 2 lietadiel typu Falcon 50, 2 lietadiel typu Falcon 900.

                                 Všetky lietadlá s výnimkou: TR-LGV; TR-LGY; TR-AFJ; TR-AFR.

                                 Gabonská republika

                                    NOUVELLE AIR AFFAIRES GABON (SN2AG)

                                 003/MTAC/ANAC-G/DSA

                                 NVS

                                 Gabonská republika

                                 Všetky lietadlá s výnimkou: 1 lietadla typu Challenger CL-601, 1 lietadla typu HS-125-800.

                                 Všetky lietadlá s výnimkou: TR-AAG, ZS-AFG.

                                 Gabonská republika; Juhoafrická republika

                                    IRAN AIR

                                 FS100

                                 IRA

                                 Iránska islamská republika

                                 Všetky lietadlá typu Fokker F100 a typu Boeing B747.

                                 Lietadlá typu Fokker F100, ako sa uvádza v AOC; lietadlá typu Boeing B747, ako sa uvádza v AOC.

                                 Iránska islamská republika

                                    AIR KORYO

                                 GAC-AOC/KOR-01

                                 KOR

                                 Kórejská ľudovodemokratická republika

                                 Všetky lietadlá s výnimkou: 2 lietadiel typu TU- 204.

                                 Všetky lietadlá s výnimkou: P-632, P-633.

                                 Kórejská ľudovodemokratická republika

               “

               (1)  Leteckým dopravcom uvedeným v prílohe B by sa mohlo povoliť vykonávať dopravné práva tým, že použijú lietadlo prenajaté s posádkou od leteckého dopravcu, ktorý nepodlieha zákazu vykonávania leteckej dopravy, za predpokladu, že sú splnené príslušné bezpečnostné normy.

               (2)  Spoločnosť Afrijet smie na účely svojej súčasnej úrovne prevádzky v rámci Únie použiť len uvedené konkrétne lietadlá.